<classify> Na GRACE SHITUNDU-DAR ES SALAAM MKURUGENZI mpya wa Tume ya Taifa ya Uchaguzi NEC Dk.Wilson Mahera ambaye uteuzi wake umezuamjadala kutokana na kuhusishwa na ChamaCha Mapinduzi CCM, amesema kwa sasahana chama na anajipanga kuwajibuwanaomuhisha na jambo hilo. Dk. Mahera, ambaye awali alikuwa Mkurugenzi Mtendaji waHalmashauri ya Arusha, amerithi mikoba ya Dk. Athumani Kihamia baada yakuteuliwa wiki hii na Rais Dk.John Magufuli kushika nafasi hiyo. Tangu alipoteuliwa kushika wadhifa huo, kumekuwa namjadala mkali huku baadhi ya wanasiasia wakipingauteuzi wake kwa hoja kwamba Dk. Mahera kwa nafasi hiyo mpya hawezi kutenda hakikwani ni kada wa CCM na rekodi zinaonyesha amewahi kugombea ujumbe wa Halmashauri Kuu yaTaifa ya CCM NEC akitokea Mkoa waMara. Kwa sababu hiyo wanaona ni kinyume na Katiba nafasi hiyokushikiliwa na mtu kama yeye hasa kwa kuzingatia hata nafasi aliyotoka yaUkurugenzi wa Halmashauri ya Arusha tayari ilikuwa imepingwa mahakamani. MTANZANIA Jumapili lilimtafuta Dk.Mahera ambaye tangu hoja hizo zielekezwe kwake hajawahi kuzungumza chochote. Katika mazungumzo yake naMTANZANIA Jumapili alisema kwamba yeyeni mkurugenzi na sio mwanachama wa chamachochote. Hayo mambo sitaki kuyaongeleasasa hivi lakini kifupi tu, mkurugenzi yoyote yule hana chama. Kama ambavyo sikuwa mwanachamawakati nikiwa Mkurugenzi Mtendaji katika Halmashauri ya Arusha hata sasa mimisi mwanachama wa chama chochote,alisema Dk. Mahera. Alipoulizwa anazungumziajemjadala unaondelea kuhusu kuhusishwa na CCM, Dk Mahera alisema kwa sasa hawezikuzunguzia chochote. Hayo mambo siwezi kuyazungumziakwa sasa lakini nikipata muda nitakuja kuyatolea ufafanuzi, alisema. Kama ilivyo kwa Dk.Mahera, hatuaya Rais Magufuli kumteua Omary RamadhaniMapuri kuwa Kamishna wa NEC nayo imekuwa ikipingwa vikali. Hoja hiyo iliwahi kumlazimisha Mwenyekitiwa Tume hiyo, Jaji wa Mahakama ya Rufaa, Semistocles Kaijage kuitolea ufafanuzibaada ya kuulizwa na wahariri katika mkutano wa NEC na wahariri wa vyombo vyahabari kuhusu uboreshaji wa daftari la kudumu la wapigakura miezi kadhaailiyopita. Jaji Kaijage alilazimikakuzungumzia uteuzi wa Mapuri ambaye alipata kuwa Katibu wa Itikadi na Uenezi waCCM, Waziri wa Mambo ya Ndani na baadae balozi baada ya kuulizwa ni namna ganiNEC inajitenga na malalamiko kwamba baadhi ya watendaji wake ni makada wa chamahicho tawala. Katika majibu yake Jaji Kaijagealisema; NEC hakuna mwanachama hai wa chama chochote, kuna historia kwambaulitoka hapa ukaenda pale, ulikuwa hivi na ukawa hivi, lakini hakuna utaratibukwamba utabaki katika nafasi hiyo hiyo, hiyo ni historia tu. Mimi niwahakikishie tu kama kunamtu alikuwa mwanachama wa chama fulani anabanwa na masharti ya Katiba, na waleambao wamepata kuwa viongozi wa vyama vya siasa kuna fomu maalumu ya kujaza.Kuna kiapo una-declare kuondoka,hakuna hata shabiki ndani ya tume, Katiba na sheria zinatubana, alisema JajiKaijage. Miongoni wa wanasiasa wanaopinga uteuzi wa sasa wa Dk.Mahera ni Mbunge wa Kigoma Mjini, ACT-Wazalendo, Zitto Kabwe ambaye amesema amewaelekeza wanasheria wa chama chakekutizama namna ya kuchukua hatua dhidi ya uteuzi huo wa Dk. Mahera. Nimewaelekeza Wanasheria wachama chetu kutazama namna ya kuchukua hatua za kisheria dhidi ya uteuzi wakada wa CCM kuwa Mkurugenzi wa Tume ya Uchaguzi NEC licha kuwepo shaurimahakama ya rufaa kuhusu suala la makada wa CCM kutosimamia chaguzi, Tumeshangazwa na uteuzi huokwani rekodi zinaonyesha kwamba mkurugenzi huyo amewahi kugombea ujumbe wa HalmashauriKuu ya Taifa ya CCM NEC akitokea Mkoawa Mara. Na jambo hilo la uteuzi wawasimamizi ambao wenye vyama vya siasa lipomahakamani, na mahakama kuu ilitoa amri katika shauri alilofungua Bob Wangwekuwa wasimamizi wa uchaguzi hawapaswi kuwa wanachama, makada au mashabiki wavyama vya siasa, alisema Zitto. Alisema kutokana na hali hiyoACT Wazalendo inashauriana na vyama vingine vya upinzani kuhusu hatua zakisheria za kuchukua na tayari kimemuagiza Wakili Jebra Kambole atazame misingiya kisheria ili kuzuia uteuzi huo wa Mkurugenzi mpya wa NEC. Akihojiwa na gazeti moja la kilasiku sio Mtanzania aliyekuwa mbunge wa Singida Mashariki Tundu Lissu alisemaKatiba imekataza watu wanaohusika na uchaguzi kuwa wafuasi wa chama kamaMwenyekiti na makamishna wote wa Tume ya Uchaguzi pamoja Mkurugenzi waUchaguzi. Kama ilivyo kwa Wakurugenzi waHalmashauri za Serikali za Mitaa, Mwenyekiti na makamishna wa NEC nao ni watuwanaohusika na uchaguzi na wamekatazwa na Katiba kuwa wanachama wa vyama vyasiasa. Pia Katika ukurasa wake wamtandao wa Instagram, Lissu aliandika kwamba kwa mujibu wa Katiba ya nchi, wotehawa wanatakiwa na Katiba kuwa nyutro. Aliwataja wengine wasiotakiwakuwa na vyama vya siasa ni pamoja na wakuu wote wa majeshi yetu ya ulinzi nausalama, wakuu wa kamandi au vikosi au taasisi nyingine za kijeshi na maafisawengine wa kijeshi wanaopewa kamisheni zao na Rais. . Wanajeshi wote hawa, kama ilivyokwa wanajeshi wengine wote, nao wamekatazwa na Katiba ya nchi yetu kuwawanachama wa vyama vya siasa alisema. Mkurugenzi Mkuu wa Idara yaUsalama wa Taifa na Ujasusi TISS na Naibu wake. Jaji Mkuu, Majaji wa Rufani,Jaji Kiongozi na majaji wa Mahakama Kuu, Msajili wa Mahakama ya Rufaa na waMahakama Kuu na wasajili wengine wote wa Mahakama ya Rufaa na wa Mahakama Kuuna Mtendaji Mkuu wa Mahakama. .Wotehawa wamekatazwa na Katiba ya nchi, Sheria mahsusi pamoja na mila na desturi zakimahakama kuwa wanachama wa vyama vya siasa. Nao wanatakiwa kuwa nyutro.  <topic>: KITAIFA 